  Виталий Пронин Ужрадын тужгес но ӵем чузъяськизы Ижысь «Купол» но «Аксион» заводъёсын тыршисьёслэн нимъёссы.Калык огазеяськон нуналэз но Удмуртилэн кунлыкезлы 95 ар тырмонэз пусъёнэн валче ортчиз кун наградаосын данъян ужрад.Ужрадын тужгес но ӵем чузъяськизы Ижысь «Купол» но «Аксион» заводъёсын тыршисьёслэн нимъёссы. «Россиысь дано конструктор» нимен пусъемын «Аксион» огазеяськонысь ракета системаосъя валтӥсь конструктор Л.  Жигалов, «За заслуги перед Отечеством» орденлэн 1-тӥ но 2-тӥ степенё медальёсыныз -  «Купол» заводлэн кивалтӥсезлэн юрттӥсез С. Васильев, та предприятилэн валтӥсь конструкторез С. Корчагин, озьы ик конструктор бюролэн кивалтӥсез А. Мурафетов, Алнаш ёросысь «Решительный» эштослэн кивалтӥсез В. Ганьков.Элькунысьтымы социально-педагогической колледжысь физкультурая дышетӥсь А. Макаров луиз Россия федерациысь мугорез кыдатон культура удысысь дано ужась. Шаркан шор ёзо школаысь покчи классъёсты нодъясь Л. Кузнецова - Россиысь дано дышетӥсь.Людмила Германовна такем сӥлы карон ужрадъёслы дышемын ӧвӧл. Тамында калык азьын кепырасько, льӧлектэм бамъёссэ ватыны тыршыса кадь, вера Людмила Германовна. Люкаськемъёслы со ӝот-ӝот удмурт кылын вазиськиз, тау кариз ужамзэ такем вылӥ дунъямзы понна. Дышетон удыссэ Л. Кузнецова мытӥз 42 ар талэсь азьло Мишкино школаысен. Со дырысен вань сюлмыныз бурмиз нылпиос борды.Удмурт Республикалэн Данъян грамотаеныз пусъемын «Шаркан-трикотаж» огазеяськонысь вуриськись Г. Алексеева, Глазовысь тылобурдо вордон фабрикаысь оператор В. Бабинцева, Вавож ёросысь «Колос» хозяйствоысь тракторист-машинист В. Кайсин.Елена Никитина Туспуктэм: udmurt.ru Теги: данъянпул Удмуртиезазинтон экономика  